**28.10 - 01.11**

28.10 Kohtumisel Kultuuriministeeriumiga osalesid EPIKoda, MTÜ Händikäpp, Ligipääsuke, Acento, Kirjeldustõlge OÜ, Tartu2024 ja Kultuuriministeerium, kes arutlesid ligipääsetavuse olukorra üle. Vestluse tulemusena formuleeritakse artikkel, mis mõne nädala jooksul ka EPIKoja kodulehelt leitav. [Postitus Instagramis](https://www.instagram.com/p/DBsr24Ms4CS/).  
29.10 Patsiendi hariduspäev “Kuidas PÄRISELT abi saada?” Üritus on järelvaadatav https://www.youtube.com/live/ugpSRguK60Q?cbrd=1 (Kristi R)

29.10 Insuldikonverents 2024. Insult: Teadus. Teadlikkus. Tegevus. Eesti Insuldipatsientide Seltsi korraldatud aastakonverentsil toodi ühtsesse teadmusruumi tervishoiueksperdid, tugiteenuste pakkujad ja patsiendid. Jagati kogemuslugusid, purustati insuldiga seotud müüte ja tutvuti abivahendite- ja võimalustega, mis aitavad taastumisel. Konverents võeti väga soojalt vastu, saalis oli sadakond inimest ning veebis jälgis sündmust ca 20 vaatajat. (Tuuli)

29.10 Valminud on juhend turismiobjektide füüsilise ligipääsu tagamiseks. Juhend on mõeldud turismi- ja toitlustusettevõtetele ning kultuuriasutustele (muuseumid, teatrid, kinod, kontserdisaalid), et anda suuniseid ligipääsetavuse tagamiseks. Juhendis käsitletakse üldlevinud nõudeid, detailsem teave seadusandluses ja valdkondlikes juhendites. [Lae materjal all eesti keeles](https://epikoda.ee/media/pages/mida-me-teeme/ligipaasetavus/juhendid-ja-tugimaterjalid/1992dcfc09-1729598340/skice_1_ee.pdf).

30.10 Uuendatud on EPIKoja Ligipääsetava sündmuse kontroll-nimekirja. [Lae materjal alla eesti keeles](https://epikoda.ee/media/pages/mida-me-teeme/ligipaasetavus/juhendid-ja-tugimaterjalid/b0796387e1-1730375240/kultuurisundmuse-ligipaasetavuse-kontroll-leht.pdf).

30.10 EPIKoja juhatuse koosolek. Arutati Toompuiestee 10 hoonestusõiguse lepingu pikendamist. (Meelis, Maarja, Kadri, Ulvi Tammer-Jäätes, Helmi Urbalu, Kairit Numa, Veronika Allas, Jakob Rosin)

30. 10 Kohtumine Kliimaministeeriumi esindajatega. Arutati teemal “Õiglane üleminek rohereformis”, teema sidumine puuetega inimeste valdkonda puudutavate küsimustega. (Mari, Kadri)

30.10 Lõpule jõudis EPIKoja koolitussari, mis valmis koostöös Kultuuriministeeriumiga. Ürituste sarja ja materjalidega on võimalik tutvuda [Kultuuriministeeriumi kodulehel](https://kul.ee/ligipaasetavuse-edendamine-kultuuris-ja-spordis#i-koolitus-liikumis). (Mari, Tauno)

30.10 Pöördumine Sotsiaalministeerium ja Justiitsministeeriumi poole eestkostekorraldusega seoses ([Eesti Puuetega Inimeste Koja pöördumine eestkostekorralduse teemal | Eesti Puuetega Inimeste Koda](https://epikoda.ee/uudised/eesti-puuetega-inimeste-koja-poordumine-eestkostekorralduse-teemal))

31.10 osalemine Tallinna linna määruste „Sotsiaalteenuste osutamise tingimused ja kord“ ning „Sotsiaaltoetuste maksmise tingimused ja kord“ muudatuste arutelul koos TPIK ja liikmesühingutega. Määrustega plaanitakse kehtestada omaosalused mitmetele teenustele – isiklik abistaja, tugiisikuteenus nii lastele kui ka täisealistele ja lapsehoiuteenusele (Kristi K)

31.10 kohtumine Sotsiaalministeeriumi ja Sotsiaalkindlustusameti esindajatega - mõned märksõnad omaosaluse lae kehtestamine seaduses, rehabilitatsiooniteenuste integreerimine erihoolekandeteenustele, teenuste järjekorrad (EPILL- Vaike, Kristi K)

01.11 pöördumine Sotsiaalministeeriumi ja Sotsiaalkindlustusameti poole seoses teenuse tagamisega (Kristi K)

01.11 EPIK seisukoht ravimiseaduse jt teiste seaduste muutmise eelnõu VTK kohta Sotsiaalministeeriumile. (Tuuli). Eelnõu puudutas apteekrite vastutusala võimalikku laiendamist apteegis osutatavatele tervishoiuteenustele. Juhtisime tähelepanu võimalikele ohukohtadele ning tegime ettepanekud, kuidas apteekrite ressursse patsientide/puuetega inimeste parimates huvides ära kasutada.

**Meeldetuletuseks:**

* Kestab **registreerumine 11.11 kl 11-12.30** toimuvale veebikoolitusele **“Netikelmused ja kübertarkus”**. Registreerumise link:<https://forms.gle/3Gdy1MUxjry5w4659> **palume registreeruda hiljemalt 8. novembriks. NB! Koolitusel on tagatud nii kirjutus- kui viipekeeletõlge!**   
  Palun jagage kindlasti koolituse infot ka oma võrgustikes. Koolitusel osalemine on tasuta.
* Palume anda tervishoiu valdkonnaga tegelevatel organisatsioonidel teada soovist panustada EPIKoja liikmete tervishoiuteemalisse tõhustatud koostöösse. **Esmane kohtumine toimub 05.11.2024 algusega kell 09:00 EPIKojas**. Osalemisest anda teada hiljemalt 28.10.2024 e-posti aadressil: [kristi.rekand@epikoda.ee](mailto:kristi.rekand@epikoda.ee) märkides eraldi ka osalemise viis (kohapeal, veebis).
* **Palun jagage oma võrgustikus infot** [**https://omastehooldusest.ee/**](https://omastehooldusest.ee/) **veebikeskkonna kohta.** Pressiteade: [Uus omastehoolduse infopunkt pakub nõu ja abi](https://omastehooldusest.ee/uus-omastehooldajate-infopunkt-pakub-nou-ja-abi/). Julgustage inimesi portaalist infot otsima ja vajadusel ühendust võtma info- ja usaldusliinil E-R 10-15.00 tel: [5645 4139](tel:+37256454139).

Samuti on oodatud ettepanekud portaali täiendamiseks. Uuendame portaali jooksvalt.

* Eesti Puuetega Inimeste Koja ja Kalev Lilleoru fotonäitus “Omastehooldaja-

tavaline eriline imeline inimene”.

Näitus on varustatud kirjeldustõlke, viipekeeletõlke, lihtsa keele tõlkega ja ingliskeelse tõlkega.

Vaata lähemalt: <https://naitus.omastehooldusest.ee/>

Fotonäitus on avatud 29.10 – 12.11.24 Kristiine Keskuses (Endla 45, Tallinn).

* **Ligipääsetavuse koolitus** [Avaleht | e-epikoda](https://moodle.epikoda.ee/) Koolituge ise ja jagage infot ka teistele!
* Andke oma hääl Meditsiinimõjutaja 2024 valimistel, kandidaatide seas on ka Eesti Vähiliit.

Loetelu kandidaatidest on siin:

* PZU kindlustuse vastutuskindlustuse valdkonnajuht **Argo Ardel** – esindab esimest ja hulk aega ainsat seltsi, mis hakkas pakkuma kõikidele tervishoiuteenuste osutajatele kohustuslikku vastutuskindlustust. PZU hinnatase jahmatas arste. Hiljem lisandus paar maaklerfirmat, aga suured haiglas peavad riigihanke jaoks võtma just PZU pakkumise.
* Regionaalhaigla kestliku arengu teenistuse juhataja **Priit Tohver** - uuris, miks noored arstid lahkuvad erialaselt töölt: põhjuseks on ülekoormus, kolleegide mürgisus jm probleemid Eesti tervishoiukorralduses. Tema käsitlust tsiteeriti terve aasta vältel ja see oli avaettekandeks arstide liidu tänavusel eetikakonverentsil.
* Konkurentsiameti peadirektor **Evelin Pärn-Lee** – avaldas aasta alguses ameti ülevaate sellest, et apteegireform viis aastat tagasi ei ole eesmärke täitnud. Muudatused on tihti fiktiivsed ja ravimite hulgimüüjad kontrollivad eri mehhanismide kaudu endiselt jaeapteeke ja mõjutavad neid valima just kindlaid tooteid.
* Eesti Perearstide Seltsi president **Elle-Mall Sadrak** – seltsi juhina aktiivselt kaasa löönud näiteks esmatasandi arengukava, vastutuskindlustuse seaduse, mentorluse, järelkasvu, töökorralduse teemadel.
* Eesti vähiliidu juhid **Vahur Valvere** ja **Maie Egipt** – liit suutis heade annetajate abil vähem kui aastaga tuua välja unikaalse mobiilse kompuutertomograafi treileri, millega vajalikke uuringuid saab teha väiksemates kohtades, aidates avastada varakult raskeid haigusi. Tegevust toetas Eesti suurim eraannetus tervishoidu perekond Piilmannidelt.
* Kopsuvähi teostatavuse uuringu juht, kliinikumi torakaalkirurgia kaasprofessor **Tanel Laisaar**. Sõeluuringu piloodid on osutanud sellele, et tasub jätkata ja 2025 laienebki see Viljandimaale ja Ida-Virumaale.
* Terviseminister **Riina Sikkut –** tema tänavuse tööülesannete hulka kuulusid kõiki mõjutavad ravikindlustuseelarvega seotud muudatused, nagu visiidi- ja retseptitasude tõus, kärpenõuded haiglates ja ametkondades.
* Riigikontrolör **Janar Holm** – audit arstkonna ühtsest pädevushindamisest, kriitika selle puudumise osas ja soovitused see sisse viia.
* Põlva haigla juht **Kristin Raudsepp** on kogenud tervishoiujuhina tõstnud väikse maakondliku haigla suurema tähelepanu orbiiti ja toonud sinna juurde häid spetsialiste.
* Tõstamaa perearst **Madis Veskimägi,** kes väsimatult sotsiaalmeedias jagab mõtteid nii tervishoiukorraldusest kui ka oma õpetlikest haigusjuhtumitest.

Aega vastata on kuni **10. novembrini**, link avaneb [SIIT](https://www.surveymonkey.com/r/WLFN2HG), küsitlus on anonüümne.

Tulemused avaldatakse konverentsil “[Meditsiin 2025](https://pood.aripaev.ee/meditsiin2025?utm_source=mu.ee&utm_medium=artikkel&utm_campaign=meditsiin-2025)” 13. detsembril, samal päeval mu.ee ja aasta viimases paberlehes 17. detsembril.

Artikkel tervikuna on leitav [Aidake valida: kes on meditsiinimõjutaja 2024?](https://www.mu.ee/uudised/2024/10/31/aidake-valida-kes-on-meditsiinimojutaja-2024)